Апостальская Сталіца ўпершыню прымала ўдзел у цырымоніі адкрыцця летніх Алімпійскіх гульняў у Рыа-дэ-Жанейра ў 2016 г., але яшчэ ніколі перад Пхенчханам не ўдзельнічала ў сесіі Міжнароднага алімпійскага камітэта і ў саміх спаборніцтвах, хоць гэта і будзе скарэй сімвалічнае выступленне. Пашырэннем гэтых кантактаў стане выступленне ватыканскай каманды на моладзевых Алімпійскіх гульнях, якія ў кастрычніку 2018 г. пройдуць у Буэнас-Айрэсе.